《五云门外湖田》
宋代·张侃

越中官赋重，有田即追呼。小民生计薄，何以存妻孥。

前贤念民生，潴水启鉴湖。自此岁常登，不计大有书。

湖堙水渐涸，往往事耕锄。禾根虽浸水，天秋翠平铺。

后王主生育，讵肯馁一夫。尽说湖田好，大胜行商车。

商车利纵博，巨涛与险涂。湖田若不熟，明年岂全无。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。